CELEX: 31992L0093
Language: el
Date: 1992-11-09 00:00:00
Title: Οδηγία 92/93/ΕΟΚ του Συμβουλίου της 9ης Νοεμβρίου 1992 για την τροποποίηση της οδηγίας 75/275/ΕΟΚ περί του κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Κάτω Χώρες)

Avis juridique important

|

31992L0093

Οδηγία 92/93/ΕΟΚ του Συμβουλίου της 9ης Νοεμβρίου 1992 για την τροποποίηση της οδηγίας 75/275/ΕΟΚ περί του κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Κάτω Χώρες)  

Επίσημη Εφημερίδα αριθ. L 338 της 23/11/1992 σ. 0040 - 0041

ΟΔΗΓΙΑ 92/93/ΕΟΚ ΤΟΥ ΣΥΜΒΟΥΛΙΟΥ της 9ης Νοεμβρίου 1992 για την τροποποίηση της οδηγίας 75/275/ΕΟΚ περί του κοινοτικού καταλόγου των μειονεκτικών γεωργικών περιοχών κατά την έννοια της οδηγίας 75/268/ΕΟΚ (Κάτω Χώρες)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΙΚΩΝ ΚΟΙΝΟΤΗΤΩΝ,  Έχοντας υπόφη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας και της γεωργίας σε ορισμένες μειονεκτικές περιοχές (1), και ιδίως το άρθρο 2 παράγραφος 2,  την πρόταση της Επιτροπής (2),  τη γνώμη του Ευρωπαϊκού Κοινοβουλίου (3),  Εκτιμώντας:  ότι η οδηγία 75/275/ΕΟΚ (4), ορίζει ποιες είναι οι περιοχές των Κάτω Χωρών που αναφέρονται στον κοινοτικό κατάλογο των μειονεκτικών περιοχών κατά την έννοια του άρθρου 3 παράγραφος 5 της οδηγίας 75/268/ΕΟΚ- ότι η ολλανδική κυβέρνηση ζήτησε, σύμφωνα με το άρθρο 2 παράγραφος 1 της οδηγίας 75/268/ΕΟΚ, να τροποποιηθεί ο κατάλογος αυτός- ότι οι νέες περιοχές που θα αναφέρονται στον εν λόγω κατάλογο ανταποκρίνονται στα κριτήρια και στα αριθμητικά στοιχεία που εφαρμόζονται δυνάμει της οδηγίας 75/275/ΕΟΚ για τον καθορισμό των συγκεκριμένων περιοχών κατά την έννοια του άρθρου 3 παράγραφος 5  της οδηγίας 75/268/ΕΟΚ- ότι για τον καθορισμό των περιοχών που επηρεάζονται από ειδικά μειονεκτήματα που αναφέρονται στο άρθρο 3 παραγραφος 5 της οδηγίας 75/268/ΕΟΚ, επλελέγη, για τις νησιωτικές περιοχές, αφενός μεν η ύπαρξη δυσμενών φυσικών συνθηκών παραγωγής: ισχυροί άνεμοι,  υψηλός βαθμός αλατότητας, φτωχό έδαφος και έδαφος που δεν συγκρατεί το νερό, αφετέρου δε, η ύπαρξη δυσχερειών που προκύπτουν από προδιαγραφές σχετικές με τη διατήρηση του τοπίου, τη συντήρηση του φυσικού περιβάλλοντος και τον τουριστικό χαρακτήρα της εν  λόγω περιοχής- ότι η συνολική έκταση των περιοχών αυτών δεν υπερβαίνει το 4 % της έκτασης του εν λόγω κράτους μέλους,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Το παράρτημα της οδηγίας 75/275/ΕΟΚ αντικαθίσταται από το παράρτημα της παρούσας οδηγίας.  Άρθρο 2  Η παρούσα οδηγία απευθύνεται στο Βασίλειο των Κάτω Χωρών.  Βρυξέλλες, 9 Νοεμβρίου 1992.  Για το Συμβούλιο Ο Πρόεδρος D. HURD (1) ΕΕ αριθ. L 128 της 19. 5. 1975, σ. 1. Οδηγία όπως τροποποιήθηκε τελευταία από τον κανονισμό (ΕΟΚ) αριθ. 797/85 (ΕΕ αριθ. L 93 της 30. 3. 1985, σ. 1).(2) ΕΕ αριθ. C 260 της 9. 10. 1992, σ. 8.(3) Γνώμη του διατυπώθηκε στις 30. Οκτωβρίου 1992  (δεν έχει ακόμη δημοσιευθεί στην Επίσημη Εφημερίδα).(4) ΕΕ αριθ. L 128 της 19. 5. 1975, σ. 229. Οδηγία όπως τροποποιήθηκε τελευταία από την απόφαση 88/403/ΕΟΚ (ΕΕ αριθ. L 195 της 23. 7. 1988, σ. 72).   ΠΑΡΑΡΤΗΜΑ     ΜΕΙΟΝΕΚΤΙΚΕΣ ΠΕΡΙΟΧΕΣ ΚΑΤΑ ΤΗΝ ΕΝΝΟΙΑ ΤΟΥ ΑΡΘΡΟΥ 3 ΠΑΡΑΓΡΑΦΟΣ 5 ΤΗΣ ΟΔΗΓΙΑΣ 75/268/ΕΟΚ (ΚΑΤΩ ΧΩΡΕΣ)    Επαρχίες Αριθμός περιοχών Έκταση (σε εκτάρια ΧΓΕ) Groningen 13   3 883 Friesland 39 18 901 Drenthe 21   6 810 Overijssel 30 11 534 Gelderland 32 25 353 Flevoland  -     - Utrecht 23   5 983 Noord-Holland 24   9 253 Zuid-Holland 20   9 154 Zeeland 16   2 484 Noord-Brabant 23   9 367 Limbourg 11   8 193 Σύνολο  252 110 915